|  |  |
| --- | --- |
| Naziv obveznika: Gradska knjižnica Požega | Broj RKP-a: 32703 |
| Sjedište obveznika: A. Kanižlića 1, 34000 Požega | Matični broj: 03662063 |
| Adresa sjedišta obveznika: A. Kanižlića 1, 34000 Požega | OIB: 99361425113 |
| Razina: 21 | Šifra djelatnosti prema NKD-u: 9101 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinaca 2022. godine**

Gradska knjižnica Požega (u nastavku teksta: Knjižnica) središnja je narodna i matična knjižnica Požeško – slavonske županije. Poslanje Knjižnice je omogućiti svim građankama i građanima grada Požege i Požeško – slavonske županije pristup informacijama i knjižničnom fondu što, uz programe i aktivnosti Knjižnice, građanima otvara put prema čitanju, učenju, jačanju osobnih kulturnih, duhovnih i demokratskih potencijala, upoznavanje i korištenje dobrobiti suvremenih tehnologija, kreativnog i kvalitetnog provođenja slobodnog vremena bez obzira na njihovu dob, spol, društveni status, naciju, vjeru, rasu.

Knjižnica je svojim programima i djelatnošću potpora društvenom uključivanju svih marginaliziranih skupina građana te promiče hrvatsku književnost i baštinu, ali i jača vrijednosti multikulturalnog društva.

Rad Gradske knjižnice Požega definiran je Zakonom o knjižnicama, Zakonom o ustanovama i propadajućim podzakonskim aktima te Statutom Gradske knjižnice Požega i drugim općim aktima ustanove. Osnivač Gradske knjižnice Požega je Grad Požega.

**BILJEŠKE UZ PR-RAS**

1. Šifra 6381 – Tekuće pomoći temeljem prijenosa EU sredstava – prihod se odnosi na projekt Čitam. Nositelj projekta je Gradska knjižnica Požega.
2. Šifra 6422 – Prihodi od zakupa i iznajmljivanja imovine – prihod nastao iznajmljivanjem prostora.
3. Šifra 6526 – Ostali nespomenuti prihodi – značajno smanjenje u odnosu na prethodno razdoblje – tijekom prethodnog razdoblja primljen je prihod s naslova osiguranja radi štete nastale na objektu, a uzrokovane elementarnom nepogodom.
4. Šifra 6632 – Kapitalne donacije – prihod manji u odnosu na prethodno razdoblje (tijekom razdoblja knjižnica bilježi donaciju knjiga od neprofitnih organizacija u iznosu manjem nego prethodnog razdoblja)
5. Šifra 31 – Rashodi za zaposlene – tijekom razdoblje, smanjen je broj djelatnika knjižnice – to je utjecalo na smanjenje rashoda za zaposlene.
6. Šifra 3223 – Energija – tijekom razdoblja došlo je do povećanje cijene energenata.
7. Šifra 3232 – Usluge tekućeg i investicijskog održavanja – rashod je značajno smanjen u odnosu na prethodno razdoblje. Tijekom prethodnog razdoblja, sanirane su posljedice štete nastale elementarnom nepogodom. Tijekom tekućeg razdoblja, realizirana su samo tekuća održavanja.
8. Šifra 3236 – Zdravstvene i veterinarske usluge – tijekom razdoblja, realiziran je redovan sistematski pregled djelatnika (prema kolektivnom ugovoru, poslodavac osigurava redovan sistematski pregled djelatnika svake tri godine).
9. Šifra 3237 – Intelektualne i osobne usluge – rashod se odnosi na realizaciju brojnih aktivnosti koji su tijekom razdoblja održane unutar knjižnice, različita gostovanja, predavanja i slično.
10. Šifra 3292 – Premija osiguranja – rashodi su manji u odnosu na prethodno razdoblje jer je osnivač pokrio trošak osiguranja zgrade kao vlasnik, dok je knjižnica pokrila trošak osiguranja djelatnika i nabavljene opreme.
11. Šifra 3293 – Reprezentacija – tijekom prethodnog razdoblja rashodi za reprezentaciju bili su veći nego inače zbog troškova koji su nastali prilikom otvorenja nove zgrade Gradske knjižnice dok je tijekom tekućeg razdoblja realizirano ono tekuće.
12. Šifra 3693 – Tekući prijenos između proračunskih korisnika istog proračuna temeljem prijenose EU sredstava – rashod se odnosi na prijenos sredstava Gradu Požegi u sklopu projekta Čitam čiji je nosite Gradska knjižnica (troškovi se odnose na plaću voditelja projekta).
13. Šifra 19 – Rashodi budućeg razdoblja – rezervirana je plaća djelatnika za prosinac u iznosu 214.847,32 kn.
14. Ukupni prihodi Gradske knjižnice iznose 4.030.343,66 kn, ukupni rashodi 3.929.415,70 kn iz čega proizlazi tekući višak u iznosu 100.927,96 kn koji se prenesenim viškom 56.366,10 kn čini ukupni višak prihoda i primitaka u iznosu 157.294,06 kn.

**BILJEŠKE UZ BILANCU**

1. Šifra 0226 – Sportska i glazbena oprema – tijekom razdoblja, osnivač je izvršio nabavu klavira koji je potom donirao Gradskoj knjižnici.
2. Šifra 129 – Ostala potraživanja – potraživanje se odnosi na nedoznačeno bolovanje od HZZO-a.
3. Šifra 167 – Potraživanja proračunskih korisnika za sredstva uplaćena u nadležni proračun – korisnik posluje preko sustava lokalne riznice. Stanje na kraju razdoblja iznosi 220.448,07 kn.
4. Korisnik nema sudskih sporova niti sumnjivih nenaplaćenih potraživanja.

**BILJEŠKE UZ PR-RAS-funkcijski**

1. Šifra 082 – Služba kulture – rashodi prema navedenoj funkciji iznose 3.921.665,70 kn.
2. Šifra 104 – Obitelj i djeca – rashodi prema navedenoj funkciji iznose 7.750,00 kn.
3. Ukupni rashodi prema funkcijskoj klasifikaciji iznose 3.929.415,70 kn.

**BILJEŠKE UZ IZVJEŠTAJ O PROMJENAMA VRIJEDNOSTI I OBUJMA IMOVINE I OBVEZA**

1. Tijekom razdoblja dolazi do povećanje obujma imovine za klavir doniran od strane Grada i knjige donirane od strane Ministarstva kulture. Istovremeno dolazi do smanjenja obujma imovine za otpisanu knjižnu građu i otpisani sitni inventar.

**BILJEŠKE UZ IZVJEŠTAJ O OBVEZAMA**

1. Šifra V006 – Stanje obveza na kraju izvještajnog razdoblja iznosi 283.238,76 kn od čega dospjele iznose 12.771,88 kn, a nedospjele 270.466,88 kn (sastoje se od neplaćenih računa i plaća za prosinac).

Požega, 30. siječnja 2023.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Aleksandra Šutalo, dipl.knjiž.